دنمارک، امریکا قوشمه ایالتلری نینگ ایسته گی گه بناً افغانستان گه 55 عسکر جونه تیش قرارینی توخته تیب قویدی.
دنمارک پارلمانی تشقی ایشلر کمسیونی جلسه سی نینگ آرتیدن بیانات بیرگن تشقی ایشلر وزیری اندرس سامویلسن حکومت تامانیدن آلینگن "افغانستان گه عسکر یوباریش قراری" نینگ کیین گه توشگن لیگینی بیلدیردی.
سامویلسن، دنمارک نینگ ناتو اعضاسی اولکه لرنینگ منطقه گه یوباره دیگن عسکر سانی نینگ معلوم بولگنیدن کیین قرار بیررلیگینی ایتدی.
افغانستان ده ایچکی اوروش نینگ اوزاق مدت دن بیری دوام ایتیب تورگن لیگینی ایسله تگن سامویلسن، افق ده بیر ییچیم کوریلمه گن حالده دنمارک حکومتی نینگ افغانستان ده گی شرط لرنینگ بیر موازنت گه کیلیشی اوچون حصه قوشیش گه علاقه سی بولگن لیگینی قید ایتدی.
دنمارک مدافعه وزیری کلاوس هیورت فریدیرکسن ایسه موضوع بیلن تیگیشلی بیرگن بیاناتیده، ایریم اولکه لر هم افغانستان گه عسکر جونت ماقچی بولسه اوزلری نینگ هم بو توغریده آدیم آتیش لری نینگ ممکن ایکن لیگینی بیان ایتدی.
فریدیرکسن، بو عملی بولگن تقدیرده، افغانستان گه جونه تیله دیگن عسکرلرنینگ پایتخت کابل ده محافظه، خوفسیزلیک و ترانسپورت ساحه لریده وظیفه آلیب باررلیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
